Ir-raġel kellu żewġ kaxxi suspettużi u aktar tard irriżulta li fihom kien hemm żewġ kilogrammi ta’ trab abjad Matul il-lejl li għadda, uffiċjali tad-Dwana fl-Ajruport Internazzjonali ta’ Malta sabu żewġ kilogrammi droga kokaina fuq passiġġier li kien għadu kemm wasal Malta minn Brussell. Ir-raġel kellu żewġ kaxxi suspettużi u aktar tard irriżulta li fihom kien hemm żewġ kilogrammi ta’ trab abjad. Wara li saru t-testijiet, irriżulta li t-trab kien kokaina. Il-valur tad-droga misjuba kienet taqbeż l-€200,000 Il-Pulizija kienu infurmati minnufih u r-raġel ġie arrestat.